CELEX: 52008PC0438
Language: mt
Date: 2008-07-10
Title: Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim ta’ Sħubija Ekonomika interim bejn il-Komunità Ewropea u l-Istati Membri tagħha fuq naħa waħda, u l-Côte d'Ivoire fuq in-naħa l-oħra

Avviż Legali Importanti

|

52008PC0438

Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim ta’ Sħubija Ekonomika interim bejn il-Komunità Ewropea u l-Istati Membri tagħha fuq naħa waħda, u l-Côte d'Ivoire fuq in-naħa l-oħra  /* KUMM/2008/0438 finali */  

	[pic] | KUMMISSJONI TAL-KOMUNITAJIET EWROPEJ |Brussel 10.7.2008KUMM(2008) 438 finaliProposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim ta’ Sħubija Ekonomika interim bejn il-Komunità Ewropea u l-Istati Membri tagħha fuq naħa waħda, u l-Côte d'Ivoire fuq in-naħa l-oħra(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża tikkostitwixxi strument legali għall-iffirmar u l-applikazzjoni provviżorja tal-Ftehim ta’ Sħubija Ekonomika (EPA) interim bejn il-Komunità Ewropea u l-Istati Membri tagħha fuq naħa waħda, u l-Côte d'Ivoire fuq in-naħa l-oħra: Proposta għal Deċiżjoni tal-Kunsill dwar l-iffirmar u l-applikazzjoni provviżorja ta' l-EPA interim.Kif tħabbar fil-Komunikazzjoni lill-Kunsill u lill-Parlament Ewropew iddatata t-23 ta’ Ottubru 2007, l-EPA interim ġie nnegozjat mal-Côte d'Ivoire biex ma jixxekkilx il-kummerċ bejn dan il-pajjiż u l-Komunità wara li fil-31 ta' Diċembru 2007 skadew id-dispożizzjonijiet ta' kummerċ stipulati fl-Anness V tal-Ftehim ta’ Cotonou u r-rinunzja tad-WTO li tkoprihom, u fl-istennija tat-tlestija ta' EPA komprensiv għar-reġjun ta’ l-Afrika tal-Punent kollu[1]. Wara li fis-7 ta’ Diċembru 2007 ġie inizjalat dan il-Ftehim, il-Côte d'Ivoire ġie miżjud mal-lista ta’ pajjiżi li jibbenefikaw mis-sistema ta’ kummerċ ta’ l-EPA stabbilita mir-Regolament tal-Kunsill (KE) Nru 1528/2007, adottat fl-20 ta’ Diċembru 2007. Dan ir-Regolament jipprovdi applikazzjoni avvanzata għas-sistema kummerċjali ta’ l-EPA. Wara li fit-13 ta' Diċembru 2007 ġie inizjalatl-EPA interim, il-Gana wkoll ġiet miżjuda ma' din il-lista. Bħala Pajjiżi l-Anqas Żviluppati (PAŻ), il-pajjiżi ta’ l-Afrika tal-Punent l-oħrajn, għajr għan-Niġerja u l-Kap Verde, sa mill-1 ta’ Jannar 2008 ġew soġġetti għall-inizjattiva Kollox Minbarra l-Armi (EBA) li toffri aċċess mingħajr dazju u mingħajr kwota għas-suq tal-KE għall-prodotti kollha għajr għall-armi. Fl-1 ta’ Jannar 2008, il-Kap Verde ħa l-grad ta' stat ta’ non-PAŻ iżda ngħata estensjoni ta’ tliet snin li matulhom jibqa’ jibbenefika mis-sistema EPA, kif previst mir-Regolament tal-Kunsill Nru 980/2005 tas-27 ta’ Ġunju 2005 li japplika skema ta’ preferenzi ta’ tariffi ġeneralizzati (GSP). In-Niġerja, li huwa non-PAŻ, ġie offrut il-possibbiltà li jinnegozja EPA interim ekwivalenti għal dawk innegozjati mal-Côte d'Ivoire u l-Gana iżda ddeċieda li ma jagħmilx dan. B'konsegwenza ta' dan, mill-1 ta’ Jannar 2008 ġie soġġett għas-sistema GSP regolari.In-negozjar ta’ EPA sħiħ mar-reġjun kollu ta' l-Afrika tal-Punent ikompli, b’mod konsistenti mad-direttivi ta’ negozjar għal EPAs ma’ l-Istati ta’ l-AKP adottati mill-Kunsill fit-12 ta’ Ġunju 2002.L-EPA interim fih dispożizzjonijiet dwar il-Kummerċ fil-Prodotti, il-Faċilità Doganali u Kummerċjali, il-Barrieri Tekniċi għall-Kummerċ u l-Miżuri Sanitarji u Fitosanitarji. Hemm ukoll dispożizzjonijiet dwar Kooperazzjoni fl-Iżvilupp li jistipulaw l-oqsma ta’ prijorità ta’ azzjoni għall-implimentazzjoni ta’ l-EPA. Kull kapitolu individwali sostantiv tal-Ftehim jinkludi oqsma speċifiċi ta’ kooperazzjoni u dikjarazzjoni dwar il-Kooperazzjoni fl-Iżvilupp tistabbilixxi r-rabta ma’ l-Għajnuna ta’ l-UE għall-Istrateġija tal-Kummerċ kif ukoll tfakkar l-intenzjoni tal-Kummissjoni u ta’ l-Istati Membri li jikkontribwixxu għal fond ta’ żvilupp reġjonali. Il-Ftehim jipprevedi wkoll it-tkomplija tan-negozjati f'livell reġjonali dwar kwistjonijiet li għandhom x'jaqsmu ma' l-investiment, is-servizzi u l-kummerċ u jipprevedi li l-EPA reġjonali sħiħ joħodlu postu ladarba jiġi konkluż.Sakemm jidħol fis-seħħ l-EPA interim, l-EPA interim jipprevedi l-applikazzjoni provviżorja tal-Ftehim.Il-Kummissjoni titlob lill-Kunsill:-  biex jawtorizza l-firma, f’isem il-Komunità Ewropea, ta’ l-EPA interim mal-Côte d'Ivoire;-  biex japprova l-applikazzjoni provviżorja ta’ l-EPA interim sakemm dan jidħol fis-seħħ;Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim ta’ Sħubija Ekonomika interim bejn il-Komunità Ewropea u l-Istati Membri tagħha fuq naħa waħda, u l-Côte d'Ivoire fuq in-naħa l-oħraIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133 u 181 flimkien ma’ l-ewwel sentenza ta’ l-ewwel sottoparagrafu ta’ l-Artikolu 300(2) tiegħu,Wara li kkunsidra l-proposta mill-Kummissjoni[2],Billi:(1) Fit-12 ta’ Ġunju 2002 il-Kunsill awtorizza lill-Kummissjoni biex tibda negozjati għal Ftehimiet ta’ Sħubija Ekonomika mal-pajjiżi ta’ l-AKP.(2) Negozjati dwar Ftehim ta’ Sħubija Ekonomika interim (minn hawn ’il quddiem imsejjaħ ‘l-EPA interim’) ġew konklużi mal-Côte d'Ivoire u l-Ftehim ġie inizjalat fis-7 ta’ Diċembru 2007.(3) L-Artikolu 75 ta’ l-EPA interim jipprevedi l-applikazzjoni provviżorja tiegħu sakemm dan jidħol fis-seħħ.(4) L-EPA interim għandu jiġi ffirmat f’isem il-Komunità u applikat fuq bażi provviżorja soġġett għall-konklużjoni tiegħu aktar tard.IDDEĊIEDA KIF ĠEJ:Artikolu 1L-iffirmar tal-Ftehim ta’ Sħubija Ekonomika interim bejn il-Côte d'Ivoire u l-Komunità Ewropea u l-Istati Membri tagħha huwa b’dan approvat f'isem il-Komunità, soġġett għad-Deċiżjoni tal-Kunsill li tikkonċerna l-konklużjoni ta’ l-imsemmi Ftehim ta’ Sħubija Ekonomika interim.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b’dan awtorizzat li jaħtar il-persuna(i) mogħtija l-poter li tiffirma/jiffirmaw il-Ftehim f'isem il-Komunità Ewropea soġġett għall-konklużjoni tiegħu.Artikolu 3Il-Ftehim għandu jiġi applikat fuq bażi provviżorja kif stipulat fl-Artikolu 75 ta’ dan il-Ftehim, sakemm jitlestew il-proċeduri għall-konklużjoni. Il-Kummissjoni se tippubblika notifika li tagħti tagħrif dwar id-data ta’ l-applikazzjoni provviżorja.Magħmula fi Brussell, […]Għall-KunsillIl-President[…]DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAN-NAĦA TAD-DĦUL1. L-ISEM TAL-PROPOSTA:DEĊIŻJONI TAL-KUNSILL dwar l-iffirmar u l-applikazzjoni provviżorja ta’ Ftehim ta’ Sħubija Ekonomika interim bejn il-Komunità Ewropea u l-Istati Membri tagħha fuq naħa, u l-Côte d'Ivoire fuq in-naħa l-oħra.2. IL-LINJI TAL-BAĠIT:Il-Kapitolu u l-Artikolu: 12/120Ammont stmat għas-sena kkonċernata: 16 431 900 000 (Baġit 2008)3. IMPATT FINANZJARJU( Il-proposta ma għandha l-ebda implikazzjoni finanzjarja( Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:4. MIŻURI KONTRA L-FRODISabiex tħares l-interessi finanzjarji tal-Komunitajiet kontra l-frodi u irregolaritajiet oħra, il-Kummissjoni tista' twettaq kontrolli u ispezzjonijiet fuq il-post skond l-Artikolu 21 tal-Ftehim ta’ Sħubija Ekonomika interim. Fejn ikun meħtieġ, għandhom jitwettqu investigazzjonijiet mill-Uffiċċju Ewropew Kontra l-Frodi (OLAF) u dawn għandhom jiġu rregolati mir-Regolament (KE) Nru 1073/1999 tal-Parlament Ewropew u tal-Kunsill. Il-Kummissjoni se twettaq kontrolli regolari fuq il-post u li jkunu msejsa fuq dokumenti.5. RIMARKI OĦRAJNIt-tariffi kollha doganali li jibqa’ fuq il-prodotti li joriġinaw minn dawk ir-reġjuni jew stati ta’ l-AKP li kkonkludew in-negozjati dwar il-Ftehimiet ta’ Sħubija Ekonomika jew ftehimiet li jinkludu arranġamenti kummerċjali kompatibbli mad-WTO tneħħew permezz ta’ l-adozzjoni tar-Regolament tal-Kunsill 1528/2007. Għalhekk, ma hemm l-ebda impatt finanzjarju addizzjonali assoċjat ma’ din il-proposta.[1] Il-pajjiżi ta’ dan ir-reġjun huma l-Benin, Burkina Faso, il-Côte d'Ivoire, il-Ginea Bissaw, Mali, in-Niġer, is-Senegal, it-Togo, il-Kap Verde, il-Gambja, il-Gana, il-Ginea, il-Liberja, in-Niġerja, Sierra Leone u l-Mawritanja.[2] ĠU C […], […], p. […].